sse
బిజెపిపై ఇన్వెస్టర్ల నమ్మకం
ముంబై, బెంచ్‌మార్క్‌ నిఫ్టీ 50సూచి మంగళవారం తనకీలకస్థాయి 9050స్థాయిని దాటిం ది. మొదటిసారిగా భారీస్థాయికి పెరుగుదల నమోదు చేసింది. ఇన్వెస్టర్లు నరేంద్రమోడీ యూపి, ఇతరరాష్ట్రాల్లో బిజెపి విజయంపట్ల సంస్కరణలు ఊపందుకుంటాయన్న నమ్మకంతో పెట్టుబడులు పెంచారు. 2019లో రెండోసారి కూడా బిజెపియే వస్తుందన్న ధీమాతో ఉన్నారు. ఇంట్రా డే ట్రేడింగ్‌లో కూడా నిఫ్టీ 50 రెండుశాతం పెరిగి తన రికార్డుస్థాయి 9122 పాయింట్లకు రచేరింది. అంతకుముందు గత ఏడాది మార్చి 4వ తేదీ 9119 పాయింట్ల వద్దకుచేరింది. అలాగే ఎస్‌అండ్‌పి బిఎస్‌ఇ సెన్సెక్స్‌ కూడా 615 పాయింట్లు పెరిగి 29,652 పాయింట్లకు చేరింది. తన జీవితకాల గరిష్టస్థాయి 30,025 మార్కుకు కేవలం 463పాయింట్లు మాత్ర మే తగ్గాయి. 30షేర్‌ సెన్సెక్స్‌ 29,443 పాయింట్ల వద్ద స్థిరపడింది. 496 పాయింట్లు పెరిగింది. చివర కు 50షేర్‌నిఫ్టీ కూడా 9087పాయింట్లవద్ద స్థిరపడిం ది. 152పాయింట్లు పెరిగాయి. బిఎస్‌ఇ మిడ్‌క్యాప్‌, బిఎస్‌ఇ స్మాల్‌క్యాప్‌ సూచీలు 1.4శౄతం, 1.2శాతం చొప్పున పెరిగాయి. మార్కెట్లలో బిఎస్‌ఇపరంగా 1686 కంపెనీలు పెరిగాయి. 1135 కంపెనీలషేర్లు క్షీణిస్తే 224 కంపెనీలషేర్లు మాత్రం స్థిరంగా నిలి చాయి. వచ్చే 12నెలల్లో మార్కెట్లు ధరలు రాబడి నిష్పత్తి ఆధారంగా 19.85 నిష్పత్తిలో కొనసాగుతాయని అంచనావేస్తున్నారు. వివిధ రంగాలపరంగా నిఫ్టీ బ్యాంక్‌ రికార్డుస్థాయిలో చేరింది. 21వేలపాయింట్లకు పెరిగి రెండుశాతం లాభ పడింది. ఐసిఐసిఐబ్యాంకు ఆరుశాతం, ఎస్‌బ్యాంకు 3శాతం, ఫెడరల్‌ బ్యాంకు రెండుశాతం పెరిగాయి. నిఫ్టీఫార్మాసూచి రెండు శాతం లాభపడింది. సన్‌ఫార్మా 3శాతం, లాభ పడింది. అమెరికా హెల్త్‌రెగ్యులేటర్‌ ఎఫ్‌డిఎ కంపెనీ మొహాలీ కేంద్రంపై ఉన్న పరిమితులను ఎత్తివేస్తుందని అంచనా. అదాని ఎంటర్‌ప్రైజెస్‌ కూడా 3.5శాతంపెరిగి 97వద్ద నిలిచింది. ఆస్ట్రేలియన్‌ ఇన్‌ఫ్రా ఫండ్‌నుంచి 16 బిలియన్‌ బొగ్గుప్రాజెక్టుకోసం నిధులు సమీకరిస్తోంది. ఎన్‌బిసిసి ఐదుశాతంపెరిగి 178 రూపాయలకు చేరింది. ప్రభుత్వరంగ కంపెనీ మారిషస్‌నుంచి 250 కోట్ల కాంట్రాక్టును సాధించింది. ఆల్కెమ్‌ లేబ్స్‌పరంగా రెండుశాతం క్షీణించి 1931 రూపాయలకు చేరింది. ఎఫ్‌డిఎబద్ది ప్లాంట్‌పై మూడు పరిశీల నాత్మక లేఖలు పంపించింది. ఇక టోకుధరల సూచి ద్రవ్యోల్బణం 39నెలల గరిష్టానికి 6.5 శాతంగాఉంది. ఆహార, ఇంధన ఉత్పత్తుల పెరు గుదలే కీలకం. జనవరిలో 5.25నుంచి భారీ పెరుగుదల నమోదయింది. ఇక అంతర్జాతీయ మార్కెట్లపరంగా యూరోపియన్‌ మార్కెట్లు దిగు వస్థాయి నుండి ప్రారంభంఅయ్యాయి. ఇన్వెస్టర్లు అమెరికా ఫెడ్‌రిజర్వు వడ్డీరేట్ల నిర్ణయంపై ఆసక్తి చూపించారు. యూరోపియన్‌ స్టాక్స్‌ 600సూచి, ఫ్రాన్స్‌ సిఎసి 0.3శాతం చొప్పున క్షీణించాయి. బ్రిటన్‌ ఎఫ్‌టిఎస్‌ఇ 100స్వల్పంగా పెరిగింది. ఆసియామార్కెట్లు నిలకడగా కొన సాగాయి. ఎంఎస్‌సిఐసూచి ఆసియాపసిఫిక్‌ జపాన్‌ బయటి ప్రాంత షేర్లు 0.2 శాతంపెరిగినట్లు ప్రకటించింది. జపాన్‌ నిక్కీ 0.1శాతం క్షీణించింది. చైనా షాంఘై కాంపోజిట్‌ హాంకాంగ్‌ హ్యాంగ్‌సెంగ్‌ సూచీలు స్వల్పమార్పులతో ముగిసాయి. ======= ట్రాక్టర్‌ బకాయిలపై ఎస్‌బిఐ వన్‌టైమ్‌ సెటిల్మెంట్‌ ముంబై, మార్చి 14: ప్రభుత్వరంగ బ్యాంకింగ్‌ దిగ్గజం భారతీయ స్టేట్‌బ్యాంకు ట్రాక్టరు రుణాలు సుమారు ఆరువేల కోట్ల రూపాయల వరకూ ఉన్నవాటిని వన్‌టైమ్‌ సెటిల్‌మెంట్‌ కింద పరిష్కరించుకునేందుకు కస్టమర్లకు అవకాశం కల్పిస్తోంది. బ్యాంకు మొత్తం బకాయిల్లో 40శాతంవరకూ రద్దుచేసేందుకు ముం దుకువచ్చింది. ఈమొత్తం రుణభాగంలోని అసలు మొత్తం పై మాత్రమే ఉంటుందని ఒక అధికారి వెల్లడించారు. నిర్ణ యాలు ఎస్‌బిఐశాఖపరిధిలోనే ఉంటాయి.ఈస్కీం 2016 సెప్టెంబరు 30వతేదీనాటికి ఉన్నవ్యవసాయ యాంత్రీకర ణ రుణబకాయిలకు వర్తిస్తుంది. ఈస్కీం ఈఏడాది మార్చి 31వ తేదీవరకూ అమలులో ఉంటుంది. వివిధ కేటగిరీ ల్లోని రుణబకాయిలను పరిష్కరించుకునేందుకు ఎస్‌బిఐ వన్‌టైమ్‌ సెటిల్మెంట్‌తో ముందుకు వస్తోంది. రుణాలరికవరీ దీనివల్ల పెరుగుతుందని ఎస్‌బిఐఎండి రజనీష్‌కుమార్‌ వెల్లడించారు. ట్రాక్టర్ల రుణాలు వరకూ పెద్దనోట్ల రద్దుప్రభావం లేదని ఇప్పటికే ఈ ఖాతాలను నిరర్ధక ఆస్తుల జాబితాలో చేర్చామని సెప్టెంబరు 30 నాటికి ఉన్న ట్రాక్టర్‌ రుణబకాయిలకే ఈ వన్‌టైమ్‌ సెటిల్‌మెంట్‌ వర్తిస్తుందని వెల్లడించారు.